Publication: Magyar Közlöny
Issue: MK-2010-104 (Year: 2010, Number: 104)
Era: contemporary
Section: feltenni kívánt kérdés és a Magyar Köztársaság Alkotmányáról szóló 1949. évi XX. törvény (a továbbiakban: Alkotmány)
Paragraph Index: 31

feltenni kívánt kérdés és a Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/C. § (5) bekezdése a) pontjában foglalt, tiltott népszavazási tárgy összefüggését. Az alaptörvény hivatkozott rendelkezése értelmében nem lehet országos népszavazást tartani a költségvetésrõl, a költségvetés végrehajtásáról, a központi adónemekrõl és illetékekrõl, a vámokról, valamint a helyi adók központi feltételeirõl szóló törvények tartalmáról. Az Országos Választási Bizottság jelen kezdeményezés vizsgálata során megállapította az Alkotmánybíróság gyakorlatára is figyelemmel, hogy bár a népszavazásra bocsátandó kérdés szövegszerûen ugyan nem tartalmazza a költségvetési törvény módosítását, de okszerûen következik a kérdésbõl, hogy a kérdésben tartott eredményes népszavazás az adott évi költségvetést közvetlenül és jelentõsen érintené. A fentiekbõl következõen az Országos Választási Bizottság azt állapította meg, hogy a népszavazásra feltenni kívánt kérdés közvetlenül a költségvetésre vonatkozik, a kérdés megfogalmazásából okszerûen következik az Alkotmány 28/C. § (5) bekezdés a) pontjában meghatározott tiltott tárgykörhöz tartozó költségvetési törvény módosítása. Az Nsztv. 10. § b) pontja alapján az Országos Választási Bizottság megtagadja az aláírásgyûjtõ ív hitelesítését, ha a kérdésben nem lehet országos népszavazást tartani. II. A határozat az Alkotmány 28/C. § (5) bekezdés a) pontján, a költségvetési törvény rendelkezésein, az Nsztv. 2. §-án, a 10. § b) pontján, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/928eabd0e79108c92c79c3b01516470fcb9c33d6/dokumentumok/647d22e363abd5f50f39bbef7916226d1cad9956/letoltes